bluuebunny/crossref_metadata_2025 huggingface dataset:
การผลิตก๊าซชีวภาพจากของเสียจากการเลี้ยงสัตว์น้ำแบบหมุนเวียน
Authors:   , นิธิกุลรัตนา นงลักษณ์
Published: October 2023

งานวิจัยนี้ศึกษาการผลิตก๊าซชีวภาพจากตะกอนอินทรีย์ซึ่งเป็นของเสียที่เกิดขึ้นในระบบหมุนเวียนน้ำสำหรับการเลี้ยงสัตว์น้ำ โดยทำการทดลองเพื่อหาศักยภาพในการผลิตก๊าซชีวภาพจากการย่อยสลายในสภาวะไร้อากาศ วัตถุดิบตั้งต้นในการทดลอง คือ ตะกอนอินทรีย์ 3 ชนิด จากรูปแบบการเลี้ยงสัตว์น้ำที่แตกต่างกัน ได้แก่ (1) ตะกอนในบ่อเลี้ยงสัตว์น้ำระบบไบโอฟล็อก (Biofloc) (2) ตะกอนขี้ปลา (Feces) ของเสียในบ่อเลี้ยงสัตว์น้ำที่แยกได้ด้วยเครื่องกรองแยกตะกอน และ (3) ตะกอนธรรมชาติในบ่อเลี้ยงสัตว์น้ำระบบปิด (Sludge) เพื่อเลือกตะกอนอินทรีย์ที่ให้ผลผลิตก๊าซมีเทนสูงสุด โดยทำการทดลองในขวดเซรั่มสีชาขนาด 100 มล. ด้วยเทคนิคบีเอ็มพี ใช้เวลาทดลองทั้งสิ้น 42 วัน ผลการทดลองพบว่า ตะกอนขี้ปลา (Feces) มีผลผลิตก๊าซมีเทนสะสมสูงสุดเท่ากับ 175.28±16.62 มล. มีเทน/ก.ของแข็งระเหยเริ่มต้นของวัตถุดิบตั้งต้น จากนั้นจึงทดลองแปรค่าอัตราส่วนตะกอนอินทรีย์ต่อหัวเชื้อจุลินทรีย์ 5 ระดับด้วยเทคนิคบีเอ็มพีในขวดเซรั่มสีชาขนาดเดิม ได้แก่ 1:4 2:3 1:1 3:2 และ 4:1 พบว่า สัดส่วน 3:2 ให้ผลผลิตก๊าซมีเทนสูงสุดเท่ากับ 194.10±1.98 มล. มีเทน/ก.ของแข็งระเหยเริ่มต้นของวัตถุดิบตั้งต้น แต่จากผลการทดสอบทางสถิติพบว่า ผลผลิตก๊าซมีเทนเมื่อใช้ค่าสัดส่วนตะกอนอินทรีย์ต่อหัวเชื้อจุลินทรีย์เท่ากับ 3:2 และ 4:1 ไม่แตกต่างกันอย่างมีนัยสำคัญ (p>0.05) จึงเลือกใช้ค่าสัดส่วน 4:1 สำหรับการทดลองในช่วงต่อไป เนื่องจากใช้หัวเชื้อจุลินทรีย์ในปริมาณที่น้อยกว่า ในการศึกษาผลของความเข้มข้นของแข็งทั้งหมดต่อประสิทธิภาพการผลิตก๊าซชีวภาพในถังปฏิกรณ์ไร้อากาศ โดยทำการแปรค่าความเข้มข้นของแข็งทั้งหมดของตะกอนขี้ปลา 3 ความเข้มข้น ได้แก่ 30 50 และ 100 ก.ของแข็งทั้งหมด/ล. เพื่อเลือกความเข้มข้นที่เหมาะสมสำหรับการผลิตก๊าซชีวภาพ โดยพบว่าตะกอนขี้ปลาที่ความเข้มข้น 50 ก.ของแข็งทั้งหมด/ล. มีความเหมาะสมในการผลิตก๊าซชีวภาพ เนื่องจากมีผลผลิตก๊าซมีเทนสูงสุดเท่ากับ 111.72 มล. มีเทน/ก.ของแข็งระเหยเริ่มต้นของวัตถุดิบตั้งต้น โดยพบการยับยั้งการผลิตก๊าซชีวภาพจากกรดอินทรีย์ระเหยเมื่อใช้ความเข้มข้นตะกอนอินทรีย์ 100 ก.ของแข็งทั้งหมด/ล. จากนั้นทำการศึกษาผลของเวลากักพักตะกอนในถังปฏิกรณ์ โดยเดินระบบการทดลองต่อจากการแปรค่าความเข้มข้นของแข็งทั้งหมด และถือว่าของเหลวที่อยู่ในระบบเป็นหัวเชื้อจุลินทรีย์สำหรับผลิตก๊าซชีวภาพ โดยผลการทดลองพบว่า เวลากักพักตะกอนที่เหมาะสมกับการเดินระบบผลิตก๊าซชีวภาพแบบแบตช์ในงานวิจัยนี้เท่ากับ 15 วัน มีผลผลิตก๊าซมีเทนเท่ากับ 138.23 มล. มีเทน/ก.ของแข็งระเหยเริ่มต้นของวัตถุดิบตั้งต้น
การประเมินการปล่อยก๊าซเรือนกระจกจากจุฬาลงกรณ์มหาวิทยาลัยและแนวทางการลดก๊าซเรือนกระจก
Authors:   , รำพึงกิจ ณฐพล
Published: October 2023

งานวิจัยนี้ได้ศึกษาปริมาณการปล่อยก๊าซเรือนกระจกของจุฬาลงกรณ์มหาวิทยาลัยในขอบเขตที่ 1 และ 2 ระหว่างเดือนตุลาคม พ.ศ. 2558 ถึง กันยายน พ.ศ. 2559 ซึ่งข้อมูลทั้งหมดถูกเก็บจากหน่วยงานและคณะทั้งหมดภายในจุฬาลงกรณ์มหาวิทยาลัยที่จุฬาลงกรณ์เป็นผู้รับผิดชอบ จากผลการประเมินพบว่ามีการปล่อยก๊าซเรือนกระจกทั้งหมด 54,955 ตันคาร์บอนไดออกไซด์เทียบเท่า โดยมาจากขอบเขตที่ 1 ประมาณร้อยละ 3 ซึ่งมาจากการใช้ก๊าซหุงต้ม การเดินทางของบุคลากรของมหาวิทยาลัยโดยมีมหาวิทยาลัยเป็นผู้รับผิดชอบเรื่องเชื้อเพลิง สารทำความเย็น และปุ๋ย โดยแบ่งเป็นสัดส่วนร้อยละ 45, 24, 18, 11 ตามลำดับ ส่วนในขอบเขตที่ 2 มีการปล่อยก๊าซเรือนกระจกเท่ากับร้อยละ 97 ของการปล่อยก๊าซเรือนกระจกทั้งหมด เมื่อคิดเป็นปริมาณปล่อยก๊าซเรือนกระจกต่อบุคคลแล้วจะมีค่าเท่ากับ 1.21 ตันคาร์บอนไดออกไซด์เทียบเท่าต่อคน จากการประเมินคาร์บอนฟุตพริ้นท์องค์กรของจุฬาลงกรณ์มหาวิทยาลัยเพื่อเป็นมหาวิทยาลัยสีเขียว พบว่ามหาวิทยาลัยได้มีมาตรการที่ดำเนินการอยู่แล้วเพื่อมุ่งสู่มหาวิทยาลัยสีเขียว ได้แก่ การปรับภูมิทัศน์ การพัฒนาระบบโครงสร้างและพลังงาน เช่นจัดนโยบายเพื่อลดการใช้พลังงาน และการคมนาคม ได้แก่ การจัดเดินรถ ปอพ. ให้พอกับความต้องการของนิสิต/บุคลากรภายในมหาวิทยาลัย รวมถึงจัดตั้ง CU-BIKE เพื่อให้นิสิตในมหาวิทยาลัยได้ใช้ แต่จากการปล่อยก๊าซเรือนกระจกในการศึกษานี้สามารถนำมาจัดทำนโยบายการลดการปล่อยก๊าซเรือนกระจกเพื่อใช้เป็นแนวทางให้หน่วยงานและคณะต่างๆภายในมหาวิทยาลัยสามารถนำไปประยุกต์ใช้ซึ่งประกอบด้วยมาตรการที่ไม่ต้องลงทุนและมาตรการที่ต้องมีการลงทุน ได้แก่ การจัดหลักสูตร/วิชาเรียนเกี่ยวกับด้าน Climate Change จัดกิจกรรมเรื่องการลดใช้พลังงาน สภาวะโลกร้อนเพื่อให้นิสิต/บุคลากรได้เข้าร่วมและมีส่วนร่วม การส่งเสริมนโยบาย 3R จัดทำแผนการลดใช้ไฟฟ้าต่อเนื่อง การเปลี่ยนแปลง/พัฒนาเทคโนโลยีในมหาวิทยาลัยเพื่อเป็นการลดการปล่อยก๊าซเรือนกระจก ซึ่งนโยบายต่างๆเหล่านี้จะช่วยผลักดันทำให้จุฬาลงกรณ์กลายเป็นมหาวิทยาลัยสีเขียวอย่างยั่งยืน
สภาวะที่เหมาะสมในการผลิตก๊าซเชื้อเพลิงจากการแกซิฟิเคชันของเปลือกถั่วดาวอินคา
Authors:   , ลักขณา ชลัฐธร
Published: October 2023

งานวิจัยนี้ทำการศึกษาสภาวะที่เหมาะสมในการผลิตก๊าซเชื้อเพลิงจากการแกซิฟิเคชันของเปลือกถั่วดาวอินคา ที่เหลือทิ้งจากกระบวนการผลิตน้ำมัน โดยใช้ท่อปฏิกรณ์แบบปล่อยหล่น ตัวแปรที่ทำการศึกษาคือ ขนาดเปลือกถั่ว 0.25-0.50 มิลลิเมตร และ 0.50-0.85 มิลลิเมตร อุณหภูมิในการทำปฏิกิริยา 700-900 องศาเซลเซียส อัตราส่วนสมมูล 0.2-0.5 และศึกษาผลของการใช้ตัวเร่งปฏิกิริยาโดโลไมต์ นิกเกิลร้อยละ 5 และ 10 บนตัวรองรับโดโลไมต์ ที่มีต่อองค์ประกอบของผลิตภัณฑ์ ซึ่งประกอบไปด้วย ของแข็ง (ถ่านชาร์) ของเหลว (น้ำมันดิน) และก๊าซ (คาร์บอนไดออกไซด์ คาร์บอนมอนอกไซด์ ไฮโดรเจนและมีเทน) ผลการศึกษาพบว่า กระบวนการแกซิฟิเคชันของเปลือกถั่วดาวอินคาขนาด 0.50-0.85 มิลลิเมตร ที่อุณหภูมิ 900 องศาเซลเซียส และอัตราส่วนสมมูล 0.2 เป็นภาวะที่เหมาะสมในการแปรสภาพ โดยให้ค่าก๊าซสังเคราะห์ (ก๊าซคาร์บอนมอนอกไซด์และไฮโดรเจน) ร้อยละ 57.57 ค่าความร้อนและประสิทธิภาพเชิงความร้อนของก๊าซผลิตภัณฑ์ 2.27 MJ/m3 และ ร้อยละ 43.65 ตามลำดับ เมื่อศึกษาผลของตัวเร่งปฏิกิริยา พบว่า ตัวเร่งปฏิกิริยาช่วยลดปริมาณน้ำมันดิน และช่วยในการปรับปรุงคุณภาพของก๊าซผลิตภัณฑ์  โดยเฉพาะตัวเร่งนิกเกิลร้อยละ 5 ซึ่งช่วยลดปริมาณน้ำมันดินได้ถึงร้อยละ 2.87 และเพิ่มปริมาณก๊าซสังเคราะห์สูงสุดร้อยละ 72.45 ค่าความร้อนเท่ากับ 2.72 MJ/m3 และประสิทธิภาพเชิงความร้อนของก๊าซผลิตภัณฑ์ร้อยละ 53.10 ผลการทดลองแสดงให้เห็นว่าเปลือกถั่วดาวอินคามีความเหมาะสม สามารถนำไปผลิตเป็นพลังงานผ่านกระบวนการดังกล่าวได้ ซึ่งเป็นอีกทางเลือกหนึ่งในการจัดการและกำจัดของเสียเหลือทิ้งชนิดนี้
การศึกษาเปรียบเทียบถ่านโค้กเพื่อผลิตไฟฟ้าในประเทศไทย
Authors:   , รัตนเกื้อกังวาน สุดลพ
Published: October 2023

สถานการณ์ทางพลังงานในปีพ.ศ. 2558 ของประเทศไทยกำลังเผชิญกับการพึ่งพาเชื้อเพลิงแก๊สธรรมชาติในการผลิตไฟฟ้าเพียงเชื้อเพลิงเดียว กระทรวงพลังงานจึงออกแผนพัฒนากำลังผลิตไฟฟ้า พ.ศ. 2558 – 2579 เพื่อลดสัดส่วนการใช้แก๊สธรรมชาติโดยการก่อสร้างโรงไฟฟ้าถ่านหินบิทูมินัส แต่ได้เกิดกระแสต่อต้านการก่อสร้างโรงไฟฟ้าถ่านหินอย่างรุนแรงด้วยเหตุผลด้านผลกระทบทางสิ่งแวดล้อมจากการใช้ถ่านหิน ส่งผลให้โครงการมีความล่าช้าและอาจนำไปสู่การยกเลิกโครงการ งานวิจัยฉบับนี้จึงนำเสนอการเลือกใช้เชื้อเพลิงถ่านหินที่ได้รับการพัฒนาคุณภาพทั้งด้านพลังงานและสิ่งแวดล้อมก่อนใช้งาน ได้แก่ การนำถ่านหินใช้ทำถ่านโค้กผลิตถ่านโค้กคุณภาพสูงและแก๊สจากเตาผลิตถ่านโค้กเพื่อใช้ในการผลิตไฟฟ้า และการนำถ่านหินลิกไนต์ผลิตลิกไนต์โค้กและพลังงานความร้อนเพื่อใช้ในการผลิตไฟฟ้า เพื่อเปรียบเทียบกับการใช้ถ่านหินบิทูมินัสในการผลิตไฟฟ้า วิทยานิพนธ์ฉบับนี้ใช้ต้นทุนการผลิตไฟฟ้าต่อหน่วยเป็นเกณฑ์ในการเปรียบเทียบโครงการ จากการสร้างแบบจำลองต้นทุนโดยการพิจารณาจากมุมมองด้าน พลังงาน สิ่งแวดล้อม และเศรษฐศาสตร์ ตามแผนพัฒนากำลังผลิตไฟฟ้าฯ ผลจากแบบจำลองต้นทุนของสามโครงการพบว่า โครงการที่มีต้นทุนการผลิตไฟฟ้าต่อหน่วยต่ำที่สุดคือ การใช้ถ่านหินบิทูมินัสในการผลิตไฟฟ้าที่ 1.768 บาทต่อหน่วย ตามด้วยโครงการถ่านหินลิกไนต์ฯที่ 1.964 บาทต่อหน่วย และโครงการถ่านหินใช้ทำถ่านโค้กฯที่ 2.250 บาทต่อหน่วย แต่ผลการวิเคราะห์ผลกระทบทางสิ่งแวดล้อมกลับพบว่าโครงการถ่านหินใช้ทำถ่านโค้กฯมีมลพิษต่ำที่สุด อีกทั้งการวิเคราะห์โครงสร้างตลาดของถ่านหินใช้ทำถ่านโค้กซึ่งเป็นวัตถุดิบหลักของโครงการถ่านโค้กคุณภาพสูง พบว่าในอนาคตมีความเป็นไปได้ที่ต้นทุนต่อหน่วยของโครงการถ่านโค้กคุณภาพสูง จะต่ำกว่าต้นทุนต่อหน่วยของการใช้ถ่านหินบิทูมินัส การใช้งานของโครงการถ่านโค้กคุณภาพสูงฯนี้ นอกจากจะเป็นการลดผลกระทบทางสิ่งแวดล้อมจากเชื้อเพลิงถ่านหินแล้ว ยังเป็นการเพิ่มความมั่นคงทางพลังงานให้กับประเทศไทยอีกด้วย ดังนั้นการเลือกใช้ถ่านหินใช้ทำถ่านโค้กผลิตถ่านโค้กคุณภาพสูงและแก๊สจากเตาผลิตถ่านโค้กในการผลิตไฟฟ้าอาจเป็นทางออกที่ดีที่สุดกับสถานการณ์ทางพลังงานของประเทศไทยในปัจจุบัน
การควบคุมความหนาของทองแดงเคลือบผิวบนแผ่นพิมพ์ลายวงจร
Authors:   , บรรจงเกษม ภัสรา
Published: October 2023

วิทยานิพนธ์ฉบับนี้มีวัตถุประสงค์เพื่อ (1) ลดค่าเฉลี่ยความหนาทองแดงเคลือบผิวในรูซึ่งเกินจากค่าเป้าหมายและ (2) ลดความผันแปรความหนาทองแดงเคลือบผิวในรูของกระบวนการชุบแผ่นวงจรพิมพ์ โดยใช้หลักการของซิกซ์ ซิกม่า มาประยุกต์ใช้ปรับปรุงกระบวนการผลิตเพื่อให้ปริมาณค่าความหนาทองแดงเคลือบผิวอยู่ในเกณฑ์ข้อกำหนดลูกค้าซึ่งกำหนดไว้ไม่น้อยกว่า 21 ไมครอน โดยหน่วยวัดผลระดับการปรับปรุงของการวิจัยที่กำหนด คือ ปริมาณค่าความหนาทองแดงเคลือบผิวในรูเฉลี่ยที่ลดลง จากการศึกษาข้อมูลขั้นต้นพบว่าก่อนการปรับปรุงค่าความหนาทองแดงเคลือบผิวเท่ากับ 27 ± 2.0 ไมครอน มีค่าดัชนีชี้วัดความสามารถของกระบวนการ (Cpk) ของค่าความหนาทองแดงเคลือบผิวที่จุดคุณภาพวิกฤต (Critical Quality Specification; CQS) เท่ากับ 0.92 และมีโอกาสการเกิดของเสียเท่ากับ 2890 ppm ขั้นตอนงานวิจัยดำเนินตามหลักการซิกซ์ ซิกม่า ซึ่งประกอบด้วย 5 ขั้นตอน ได้แก่ การนิยามปัญหา การวัดเพื่อกำหนดสาเหตุของปัญหา การวิเคราะห์สาเหตุของปัญหา การปรับปรุงแก้ไขกระบวนการ และสุดท้ายคือระยะติดตามควบคุม พบว่าปัจจัยนำเข้าที่มีนัยสำคัญ ได้แก่ ตำแหน่งชิ้นงานบนแถววางชิ้นงาน(Fly Bar) ความเข้มข้นน้ำยา CuSO4 และปริมาณลูก Copper Anode ซึ่งได้ผลลัพธ์ของกระบวนการ คือ สามารถกำหนดค่าของระดับปัจจัยนำเข้าที่ส่งผลต่อค่าความหนาทองแดงเคลือบผิวในรูในกระบวนการชุบแผ่นวงจรพิมพ์อย่างมีนัยสำคัญ จากข้อมูลหลังการปรับปรุงกระบวนการ พบว่าจากค่าควบคุมความเข้มข้นน้ำยา CuSO4 จากเดิมควบคุมอยู่ที่ 62.5 ± 7.5 g/l หลังการปรับปรุงแก้ไขจึงกำหนดการควบคุมอยู่ที่ 61.0 g/l ± 2.0 g/l ผลการปรับปรุงพบว่าสามารถลดค่าเฉลี่ยและความเบี่ยงเบนมาตรฐานของความหนาทองแดงในรูของแผ่นวงจรพิมพ์ลงได้เท่ากับ 25 และ ± 1.0 ไมครอน ตามลำดับ ค่าดัชนีชี้วัดความสามารถของกระบวนการ (Cpk) ของค่าความหนาทองแดงเคลือบผิวที่จุดคุณภาพวิกฤต (Critical Quality Specification; CQS) เพิ่มขึ้นจาก 0.92 เป็น 1.31 และมีโอกาสการเกิดของเสียลดลงเท่ากับ 42 ppm สามารถลดการใช้ปริมาณทองแดงได้เท่ากับ 7.5 % คิดเป็นเงิน 770,000 ต่อเดือน
การปรับปรุงระบบสินค้าคงคลัง คลินิกบริการทันตกรรมพิเศษคณะทันตแพทยศาสตร์
Authors:   , พิเศษพิชญา อัตถพิชญ์
Published: October 2023

งานวิจัยนี้เป็นการศึกษาการบริหารจัดการวัสดุคงคลังของคลินิกบริการทันตกรรมพิเศษ คณะทันตแพทย์ศาสตร์ จากการศึกษาพบว่าปัญหาของการบริหารคลังของคลินิกพิเศษคือไม่มีระบบสินค้าคงคลังที่ดี กล่าวคือมีการจัดการสินค้าคงคลังที่ไม่ชัดเจนและไม่สอดคล้องกับการใช้ เช่น ไม่มีการตรวจเช็คสินค้าหรือบันทึกวัสดุคงคลังอย่างมีระบบ, ไม่มีระบบ safety stock , รายการวัสดุคงคลังบางอย่างที่มีความสำคัญมีไม่เพียงพอ หรือมีปริมาณ Dead stock มากเกินไป ทำให้มีวัสดุคงคลังมากเกินความจำเป็น ทำให้เกิดต้นทุนวัสดุคงคลังที่สูง รวมถึงการที่ต้องเสียวัสดุไปโดยที่ไม่ได้ใช้ประโยชน์จากการหมดอายุของวัสดุบางชนิด ดังนั้นงานวิจัยนี้ฉบับนี้จะนำเสนอการพัฒนาระบบสินค้าคงคลังให้กับคลินิกบริการทันตกรรมพิเศษ โรงพยาบาลคณะทันตแพทย์ศาสตร์เพื่อเพิ่มความถูกต้องในจัดการปริมาณสินค้าคงคลังของคลินิกพิเศษ สำหรับวิธีการวิจัยนั้นจะนำหลักการการจัดการสินค้าคงคลังเริ่มต้นจากการจำแนกวัสดุคงคลังตามความสำคัญโดยวิธี ABC analysis โดยใช้เกณฑ์ในการแบ่งกลุ่มคือ Annual usage, Unit cost และ Lead time และทำการพยากรณ์อุปสงค์ของวัสดุคงคลังในกลุ่มของ AและBบางตัว มาประยุกต์ใช้กับนโยบายการสั่งซื้อ (EOQ) และจุดสั่งซื้อ โดยจัดทำแบบจำลองการจัดการสินค้าคงคลังด้วยโปรแกรม Microsoft excel เพื่อสามารถควบคุมปริมาณวัสดุคงคลังและกำหนดจุดสั่งซื้อได้อย่างเหมาะสม
การสร้างนวัตกรรมนมรสทุเรียน
Authors:   , พงษ์อารี กุลศยา
Published: October 2023

งานวิจัยนี้มีจุดประสงค์เพื่อสร้างนวัตกรรมนมรสทุเรียนเพื่อตอบสนองผู้บริโภคชาวจีน โดยทำการทดสอบผลิตภัณฑ์จากนักท่องเที่ยวชาวจีนที่เข้ามาท่องเที่ยวในประเทศไทย ซึ่งการสร้างผลิตภัณฑ์ใหม่นี้จะใช้วิธีพัฒนาผลิตภัณฑ์ตามหลักการของการพัฒนาผลิตภัณฑ์ใหม่ (New Product Development: NPD) โดยใช้แนวคิด 5D Process เพื่อให้สามารถตอบสนองความต้องการของผู้บริโภคได้ตรงตามความต้องการ ซึ่งแนวคิดนี้สามารถสรุปความต้องการของกลุ่มผู้บริโภคชาวจีนได้ดังนี้ 1). ขั้นตอน Discover พบว่านมรสทุเรียนเป็นสินค้าที่สามารถตอบสนองความต้องการของผู้บริโภคชาวจีนที่เป็นตลาดที่มีศักยภาพในการซื้อสูงได้ 2). ขั้นตอน Define พบว่าการสร้างผลิตภัณฑ์นี้เป็นโอกาสที่ดีสำหรับการสร้างทางเลือกในการบริโภคทุเรียนและเป็นโครงการที่สามารถดำเนินการได้จริง 3). ขั้นตอน Design ได้ใช้เทคนิค Quality Function Deployment (QFD) มาใช้ในการรวบรวมความต้องการและความคาดหวังของผู้บริโภค ส่งผลให้สามารถกำหนดทิศทางในการออกแบบผลิตภัณฑ์ได้ โดยผลิตภัณฑ์เป็นผลิตภัณฑ์นมรสทุเรียนที่ฆ่าเชื้อโดยวิธีการพาสเจอร์ไรซ์เพื่อให้คงกลิ่นและรสชาติที่มีความใกล้เคียงธรรมชาติ ทั้งนี้หลังจากทำการคัดเลือกบรรจุภัณฑ์โดยใช้หลักการ Weight sum method (WSM) พบว่าการบรรจุผลิตภัณฑ์ในขวดแก้วสามารถตอบสนองความต้องการของผู้บริโภคได้ดี 4). ขั้นตอน Develop การออกแบบทางวิศวกรรม Design of Experiment (DOE) พบว่าสภาวะที่เหมาะสมในการผลิตจากการศึกษาพบว่าการผสมทุเรียนในอัตราส่วนที่ 20% โดยปริมาตร และทำการฆ่าเชื้อด้วยอุณหภูมิ 75 0C ส่งผลให้ได้รับรสชาติและคุณภาพของผลิตภัณฑ์ดีที่สุด 5). ขั้นตอน Deploy ผลจากการสำรวจตลาด (Market Testing) พบว่าผู้บริโภคมีความพึงพอใจต่อผลิตภัณฑ์และตัดสินใจซื้อคิดเป็น 51% ไม่แน่ใจ 22% และตัดสินใจไม่ซื้อ 27% ซึ่งผู้บริโภคค่อนข้างพึงพอใจในระดับความหวาน ความสะอาด และรสชาติของผลิตภัณฑ์ และในด้านของการประเมินการลงทุน Project Feasibility โครงการนี้สามารถตัดสินใจลงทุนได้เนื่องจากมีอัตราผลตอบแทนภายใน (IRR) 625% และมูลค่าปัจจุบันสุทธิ (NPV) มีค่า 1,145,610.74 บาท สามารถคืนทุนได้ใน 6 เดือน จึงถือเป็นโครงการน่าลงทุน
การจัดตารางการผลิตโดยวิธีการฮิวริสติกสำหรับการผลิตกระจกแผ่นเรียบ
Authors:   , กิติสุข กนก
Published: October 2023

การผลิตกระจกแผ่นเรียบแบบโฟลทมีลักษณะเป็นปัญหาการวางแผนการผลิต (Production Problem) เพื่อค้นหาลำดับการผลิตที่ก่อให้เกิดเศษกระจกในระบบน้อยที่สุด ในงานวิจัยนี้ผู้ทำวิจัย ได้ทำการแปลงปัญหาดังกล่าว เป็น เป็นปัญหาการเดินทางของพนักงานขายแบบอสมมาตรที่มีกรอบเวลาจัดส่งที่จำกัด (ATSPTW) โดยกำหนดให้จุดแทนคำสั่งซื้อของลูกค้า ที่ประกอบไปด้วยข้อมูลขนาดของกระจก จำนวนแผ่นของกระจก และกำหนดส่งสินค้า ในขณะที่เส้นเชื่อมสามารถเปรียบได้กับค่าเดินทาง หรือความสูญเสียจากการเปลี่ยนคำสั่งซื้อ ผู้วิจัยได้พัฒนาฮิวริสติกขึ้นจากพื้นฐานของ Variable Neighborhood Search (VNS) ผนวกกับ 2-opt และ 3-opt เพื่อเป็นเครื่องมือในการค้นหาและพัฒนาคำตอบ แล้วจึงนำมาทำการเปรียบเทียบผลลัพธ์กับการจัดงานที่มีกำหนดส่งมอบงานเร็วสุดก่อน (Earliest Due Date) และการหาคำตอบที่ดีที่สุดของแบบจำลองทางคณิตศาสตร์ โดยผลลัพธ์ที่ได้จากฮิวริสติกก่อให้เกิดเศษกระจก (Scrap) น้อยกว่าวิธีการจัดงานที่มีกำหนดส่งมอบงานเร็วสุดก่อนโดยเฉลี่ยถึง 86.44% ทั้งสองวิธีใช้เวลาในการคำนวณ และจำนวนงานที่ส่งมอบไม่ทันที่ไม่ต่างกันมาก ในขณะที่ผลลัพธ์ที่ได้จากการเปรียบเทียบระหว่างการหาคำตอบที่ดีที่สุดของแบบจำลองทางคณิตศาสตร์กับฮิวริสติก จะแสดงให้เห็นถึงความสำเร็จในการค้นหาคำตอบของทั้งสองวิธีการในปัญหาขนาดเล็ก แต่เมื่อขนาดของปัญหาขยายใหญ่ขึ้นคุณภาพคำตอบของฮิสริสติกจะลดลงเล็กน้อย โดยคุณภาพของคำตอบจะแตกต่างกับการหาคำตอบที่ดีที่สุดของแบบจำลองทางคณิตศาสตร์ที่ไม่เกิน 1.25 % โดยเฉลี่ย ในระยะเวลาการคำนวณที่ยอมรับได้ ในขณะที่วิธีการหาคำตอบที่ดีที่สุดของแบบจำลองทางคณิตศาตร์ไม่สามารถให้คำตอบได้เนื่องจากข้อจำกัดทางคอมพิวเตอร์ส่งผลให้ฮิวริสติกเหมาะสมในการแก้ปัญหาขนาดใหญ่ได้อย่างมีประสิทธิภาพ
การพัฒนาระบบการบำรุงรักษาเชิงพยากรณ์สำหรับปั๊มประเภทหอยโข่งและสกรูในอุตสาหกรรมผลิตเยื่อกระดาษ
Authors:   , พลหงษ์ วิศรุต
Published: October 2023

งานวิจัยนี้มีวัตถุประสงค์เพื่อพัฒนาระบบการบำรุงรักษาปั๊มประเภทหอยโข่งและประเภทสกรูในอุตสาหกรรมผลิตเยื่อกระดาษ โดยได้นำหลักการบำรุงรักษาเชิงพยากรณ์มาประยุกต์ใช้ จากการศึกษาปัญหาพบการขัดข้องของปั๊มรวม 55 ครั้ง รวมเป็น 61.81 ชั่วโมง ในระยะเวลา 6 เดือน ซึ่งส่งผลกระทบต่อกระบวนการผลิต ดังนั้นในงานวิจัยนี้จึงได้นำการวัดค่าความสั่นสะเทือนและการวิเคราะห์คุณภาพของสารหล่อลื่นในลูกปืนของปั๊มเพื่อนำมาพยากรณ์หาระยะเวลาที่เหมาะสมในการตรวจเช็ค โดยมีขั้นตอนในการดำเนินงานดังนี้ 1) จัดกลุ่มของปั๊มเพื่อให้ง่ายต่อการวิเคราะห์ด้วยปัจจัย 3 ตัว ได้แก่ ระดับความสำคัญ อายุการใช้งาน และภาระงาน 2) ทำการวัดค่าความสั่นสะเทือนของลูกปืนและสารหล่อลื่นตามระยะเวลาที่กำหนด แล้วสังเกตการเปลี่ยนแปลงของค่าความสั่นสะเทือนและค่าคุณภาพของสารหล่อลื่นเพื่อพยากรณ์หาระยะเวลาที่เหมาะสมในการตรวจเช็คปั๊ม 3) นำระยะเวลาที่เหมาะสมที่พยากรณ์ได้มาผนวกเข้ากับแผนการปรับปรุงการบำรุงรักษาเชิงป้องกัน 4) จัดทำต้นไม้แห่งความล้มเหลว ซึ่งเป็นการวินิจฉัยความผิดปกติของปั๊มพร้อมกับแสดงแนวทางแก้ไข เพื่อสนับสนุนแผนการบำรุงรักษาที่ได้จัดทำขึ้น 5) ดำเนินการกิจกรรมของการบำรุงรักษาต่างๆตามแผนและทำการประเมินผล ผลการดำเนินงานพบว่าจำนวนครั้งและจำนวนชั่วโมงที่เกิดการขัดข้องลดลงเหลือ 15 ครั้ง คิดเป็น 9.30 ชั่วโมง ในระยะเวลา 6 เดือน ส่วนค่า MTBF ของหน่วยการผลิตมีค่าเพิ่มขึ้นสูงสุด 797.30 ชั่วโมง และค่า MTTR ของหน่วยการผลิตมีค่าลดลงสูงสุด 12.02นาที
ตัวแบบเครือข่ายสำหรับปัญหาการบริหารคลังและจัดเส้นทางเดินรถภายใต้รูปแบบการกระจายสินค้า 3 ลำดับขั้น
Authors:   , เจริญชลวานิช กันต์
Published: October 2023

งานวิจัยฉบับนี้พิจารณาการแก้ไขปัญหาการบริหารคลังและจัดเส้นทางการเดินรถ (Inventory Routing Problem) ที่มีรูปแบบการกระจายสินค้า 3 ลำดับขั้น (3 – Tier Inventory Routing Problem, 3 – Tier IRP) และผนวกรวมเข้ากับปัญหาที่สามารถแบ่งการขนส่งได้ (Split Delivery) ภายใต้กรอบเวลาที่จำกัด (Time Window) ทั้งนี้งานวิจัยฉบับนี้แก้ปัญหาการบริหารคลังและจัดเส้นทางการเดินรถด้วยการสร้างตัวแบบทางคณิตศาสตร์ที่เรียกว่า Time – Expanded Network Optimization Model ซึ่งเป็นการแก้ปัญหาด้วยการใช้หลักการหาคำตอบที่ดีที่สุด (Optimization Method) อย่างไรก็ตามเนื่องจากปัญหาการบริหารคลังและจัดเส้นทางการเดินรถนั้น จัดเป็นปัญหาประเภท NP – Hard กล่าวคือ เป็นปัญหาที่ไม่สามารถหาคำตอบที่ดีที่สุดได้ ภายในระยะเวลาที่เป็นฟังค์ชั่นพหุนาม ดังนั้น ตัวแบบทางคณิตศาสตร์ที่สร้างขึ้นจึงใช้เวลาในการแก้ปัญหาเพิ่มขึ้นอย่างมากเมื่อขนาดของปัญหามีขนาดใหญ่ขึ้น ดังนั้นการสร้างแนวทางเพื่อลดเวลาในการหาคำตอบของตัวแบบทางคณิตศาสตร์นี้ จึงเป็นสิ่งที่หลีกเลี่ยงไม่ได้ โดยผู้ดำเนินงานวิจัยเสนอแนวทางการลดเวลาในการหาคำตอบจำนวน 3 แนวทางที่แตกต่างกัน ซึ่งประกอบด้วย แนวทางการลดจำนวนจุดในตัวแบบ, แนวทางการตัดเส้นทางที่ไม่จำเป็น และแนวทางการสร้างกรอบเวลาในการจัดส่ง ทั้งนี้การทดสอบประสิทธิภาพของแนวทางการลดเวลาในการหาคำตอบ เกิดจากการเปรียบเทียบเวลาที่ใช้ในการหาคำตอบและคุณภาพของคำตอบของตัวแบบทางคณิตศาสตร์ก่อนและหลังปรับปรุงในปัญหาที่มีจำนวนผู้ประกอบการ 9, 10, 11 และ 12 จุด โดยตัวแบบที่เพิ่มแนวทางการลดเวลาในการหาคำตอบ สามารถลดเวลาที่ใช้ในการหาคำตอบลงได้ 91% โดยเฉลี่ย แลกเปลี่ยนกับคุณภาพของคำตอบที่ลดลง 2% อีกทั้งผู้ดำเนินงานวิจัยได้ใช้ตัวแบบที่เพิ่มแนวทางการลดเวลาในการหาคำตอบ ในการหาคำตอบของปัญหา 3 – Tier IRP ที่แตกต่างกันออกไป เพื่อทบสอบความไว (Sensitivity Analysis) ของตัวแบบ โดยทดสอบผลกระทบที่เกิดขึ้นจากการเปลี่ยนแปลงขนาดของกรอบเวลาที่ใช้ในการจัดส่ง และผลกระทบที่เกิดขึ้นจากการผนวกปัญหาที่แบ่งการขนส่งได้ โดยหากปัญหาที่เกิดขึ้นมีปริมาณความต้องการที่เกินรถบรรทุกหนึ่งคันจัดส่งและมีกรอบเวลาที่ใช้ในการจัดส่งที่กว้าง ปัญหาดังกล่าวจะใช้เวลาในการหาคำตอบนานที่สุด นอกจากนี้ผู้ดำเนินงานวิจัยนำตัวแบบ Time – Expanded Network ไปประยุกต์ใช้ในอุตสาหกรรมยางมะตอย โดยตัวแบบดังกล่าวสามารถลดต้นทุนจากการดำเนินงานลงได้ 32.2% และเพิ่มปริมาณยางมะตอยที่ขนส่งได้ต่อระยะทางที่ขนส่งได้อีก 47.5% เมื่อเทียบกับแนวทางการขนส่งยางมะตอยแบบเดิม
อิทธิพลของส่วนผสมในฟิล์มพอลีเอทิลีนความหนาแน่นต่ำเชิงเส้นที่มีต่อคุณสมบัติการใช้งาน
Authors:   , สุนทรเวชพงษ์ จุฑารัตน์
Published: October 2023

วัตถุประสงค์ของงานวิจัยนี้เพื่อศึกษา (1) อิทธิพลระหว่างสารป้องกันไฟฟ้าสถิตย์ (AS) สารทำให้ลื่น (SL) และสารป้องกันการยึดติด (AB) ในฟิล์มพอลีเอทิลีนความหนาแน่นต่ำเชิงเส้น (LLDPE) ที่มีต่อคุณสมบัติการใช้งานของฟิล์ม ได้แก่ ค่าสัมประสิทธิ์แรงเสียดทาน (COF) ความขุ่น (Haze) ค่าความต้านทานพื้นผิว (Surface Resistivity) และการทนแรงดึง ในกระบวนการเป่าฟิล์ม และ (2) ความสัมพันธ์ระหว่างส่วนผสมต่างๆที่มีคุณสมบัติที่ต้องการใช้งาน วิธีดำเนินการศึกษา (1) ผสมสาร AS SL และ AB ที่ส่วนผสมต่างๆในเม็ดพลาสติก LLDPE โดยสาร AS ที่ใช้มีปริมาณร้อยละระหว่าง 0.2 ถึง 1.8 โดยน้ำหนัก สาร SL มีค่าร้อยละระหว่าง 0.4 ถึง 2.4 โดยน้ำหนัก และสาร AB ร้อยละระหว่าง 0.7 ถึง 2.3 โดยน้ำหนัก เป็นการทดลองแบบส่วนประสมกลาง การทดลองแบบแฟคทอเรียลและการทดลองแบบบ็อกซ์-เบ็ห์นเคน (2) นำส่วนผสมต่างๆที่ได้ไปขึ้นรูปเป็นฟิล์ม ควบคุมความหนาที่ 50 ไมครอน (3) นำแผ่นฟิล์มที่เป่าได้ไปตรวจวัดค่าคุณสมบัติต่างๆ (4) หาความสัมพันธ์ระหว่างส่วนผสม AS SL และ AB ที่มีต่อคุณสมบัติที่ต้องการ โดยวิธีการวิเคราะห์การถดถอยของข้อมูล จากการทดลองพบว่า (1) สาร AS และ SL มีผลต่อค่าสัมประสิทธิ์แรงเสียดทานอย่างมีนัยสำคัญทางสถิติที่ค่า a เท่ากับ 0.05 (2) เมื่อเปรียบเทียบสมการพยากรณ์ทั้งสามวิธีต่อค่า COF พบว่า ถ้าปัจจัยทั้งสามตัวอยู่ในระดับ -1 ถึง 1 สมการพยากรณ์จากวิธีแฟคทอเรียล ให้ค่าเฉลี่ยของเปอร์เซ็นต์ผลต่างที่น้อยที่สุดและ ปัจจัยทั้งสามตัวอยู่ในระดับ -1.633 ถึง 1.633 พบว่าจากสมการพยากรณ์ จากวิธีแบบส่วนประสมกลาง ให้ค่าเฉลี่ยของเปอร์เซ็นต์ผลต่างที่น้อยที่สุด (3) สัดส่วนร้อยละโดยน้ำหนักของสาร AS ต่อ SL ต่อ AB ควรมีค่าเท่ากับ 1.5 ต่อ 0.4 ต่อ 1.01 ตามลำดับ ตามการออกแบบการทดลองแบบส่วนประสมกลาง เมื่อต้องการให้ได้คุณสมบัติการใช้งานของฟิล์มให้มีค่าสัมประสิทธิ์แรงเสียดทาน เท่ากับ 0.2 ± 0.1 และค่าความต้านทานพื้นผิวมีค่าน้อยกว่า 1x1012 โอห์ม โดยมีค่าความขุ่นน้อยที่สุด และ (4) ความสัมพันธ์ที่ได้นี้สามารถช่วยลดเวลาและของเสียในการลองผิดลองถูกจากการทดลองเป่าตัวอย่างฟิล์มในระหว่างการออกแบบสูตรใหม่ๆลงได้ อย่างน้อย 500 กิโลกรัมต่อครั้ง
การลดของเสียจากข้อบกพร่องประเภทความไม่สมบูรณ์ของการกดและรอยจากการปั๊มทับของแผ่นรองเครื่องเล่นซีดี
Authors:   , วิริยะกอบบุญ ปกรณ์
Published: October 2023

งานวิจัยนี้มีวัตถุประสงค์เพื่อลดค่าใช้จ่ายรวมต่อหน่วยการผลิตที่เกี่ยวข้องกับข้อบกพร่องประเภทความไม่สมบูรณ์ของการกด และรอยจากการปั๊มทับที่เกิดจากกระบวนการตัดเฉือนของแผ่นรองเครื่องเล่นซีดี ผู้วิจัยได้ศึกษาผลกระทบของ 6 ปัจจัยอันได้แก่ 1. แรงกำหนดของเครื่องปั๊ม 2. ความแข็งของยางยูรีเทน 3. ระยะห่างระหว่างขอบชิ้นงานและขอบแผ่นเหล็ก 4. อายุการใช้งานของแท่งตัดและแผ่นดายตัด 5. อายุการใช้งานของยางยูรีเทน และ 6. ความเร็วในการตัดเฉือน ที่มีต่อค่าใช้จ่ายรวมต่อหน่วยการผลิต โดยค่าใช้จ่ายรวมต่อหน่วยการผลิตเกิดจากผลรวมของค่าใช้จ่ายของของเสียจากข้อบกพร่องประเภทความไม่สมบูรณ์ของการกด และรอยจากการปั๊มทับ ค่าใช้จ่ายในการซ่อมบำรุงแท่งตัดและแผ่นดายตัด และค่าใช้จ่ายในการเปลี่ยนยางยูรีเทน ซึ่งผลจากการศึกษาพบว่า 1. แรงกำหนดของเครื่องปั๊มขนาด 80 ตัน เพียงพอในการรับแรงตัดเฉือนสำหรับชิ้นงานกรณีศึกษา 2. ระยะห่างระหว่างขอบชิ้นงานและขอบแผ่นเหล็ก ควรมีค่ามากกว่า 1.5 เท่าของความหนาของชิ้นงาน ซึ่งสามารถทำให้ระยะห่างเพียงพอได้โดยการลดขนาดของตัวบังคับแผ่นเหล็ก 3. ผลจากการทดลองแบบพื้นที่ผิวตอบสนองชนิดส่วนประสมกลางแบบ Faced-Center เพื่อหาค่าใช้จ่ายรวมต่อหน่วยผลิตที่ต่ำที่สุด พบว่าควรใช้อายุการใช้งานของแท่งตัดและแผ่นดายตัด อายุการใช้งานของยูรีเทน และความเร็วในการตัดเฉือนที่ค่าน้อย คือที่ค่า 30,000 สโตรก 30,000 สโตรก และ 15 สโตรกต่อนาที ตามลำดับ ซึ่งจะทำให้ค่าใช้จ่ายของของเสียจากข้อบกพร่องประเภทความไม่สมบูรณ์ของการกด และรอยจากการปั๊มทับมีค่าต่ำที่สุด และจะทำให้ค่าใช้จ่ายรวมต่อหน่วยผลิตต่ำที่สุดด้วย เนื่องจากค่าใช้จ่ายของของเสียจากข้อบกพร่องประเภทรอยเป็นสัดส่วนที่มากในค่าใช้จ่ายรวม 4. ความแข็งของยางยูรีเทนไม่มีนัยสำคัญทางสถิติต่อค่าใช้จ่ายรวมต่อหน่วยการผลิต

จากผลการดำเนินการวิจัยพบว่าค่าใช้จ่ายรวมต่อหน่วยผลิตลดลงจาก 5.832 บาทต่อชิ้น เป็น 0.177 บาทต่อชิ้น ซึ่งสามารถลดค่าใช้จ่ายได้ 640,530 บาทต่อเดือน และหลังการปรับปรุงไม่พบของเสียจากข้อบกพร่องประเภทประเภทความไม่สมบูรณ์ของการกด และรอยจากการปั๊มทับ
การตรวจหาตำแหน่งต่อมพาราไทรอยด์ก่อนการผ่าตัดด้วยวิธีการสร้างภาพแบบร่วม
Authors:   , ศรีคร้าม ริชาลัลน์นภัทร
Published: October 2023

วิธีดั้งเดิมทางเวชศาสตร์นิวเคลียร์ที่ช่วยระบุตำแหน่งต่อมพาราไทรอยด์ที่ผิดปกติก่อนการผ่าตัดคือการถ่ายภาพแนวระนาบด้วยคู่สารเภสัชรังสี 99mTc-MIBI และ 99mTcO−4 ที่ให้ภาพแตกต่างโดยวิธีการลบกันจากการถ่ายภาพสองครั้ง โดยครั้งแรกภาพถ่ายที่ได้จะแสดงทั้งต่อมไทรอยด์และต่อมพาราไทรอยด์ (ภาพคอมบายด์) ขณะที่อีกภาพจะแสดงเพียงต่อมไทรอยด์ (ภาพไทรอยด์) ในงานนี้เราได้พัฒนาการสร้างภาพแตกต่างแบบใหม่ที่อาศัยการจำลองสัญญาณรบกวนแบบพัวซองในภาพและวิธีการประมาณค่าความน่าจะเป็นสูงสุดในการสร้างภาพแตกต่างด้วยวิธีการวนซ้ำโดยใช้ข้อมูลจากทั้งสองภาพร่วมกัน เราได้ยืนยันประสิทธิภาพในการสร้างภาพแตกต่างที่ดีขึ้นด้วยวิธีใหม่นี้เมื่อเทียบกับวิธีดั้งเดิมโดยการศึกษาทั้งในหุ่นจำลองและในผู้ป่วย ในการศึกษาข้อมูลจากหุ่นจำลองเราเก็บข้อมูลภาพถ่ายแนวระนาบที่ไม่มีสัญญาณรบกวนจำนวน 2 ชุด ชุดแรกจากหุ่นจำลองของไทรอยด์ที่ทำขึ้นมาโดยการเติมด้วยสาร 99mTc และชุดที่สองจากลูกปัดที่ชุ่มไปด้วยสาร 99mTc เพื่อแทนต่อมพาราไทรอยด์และมีพื้นหลังเช่นเดียวกับหุ่นจำลองของไทรอยด์ จากนั้นนำข้อมูลภาพถ่ายแนวระนาบทั้งสองชุดมารวมกันเป็นภาพคอมบายด์และปรับจำนวนนับของภาพคอมบายด์และภาพไทรอยด์ให้มีค่าเท่ากับจำนวนนับของภาพถ่ายในคลินิกที่ได้จากคู่สารเภสัชรังสี จากนั้นเราใส่สัญญาณรบกวนแบบพัวซองเพื่อให้ได้ชุดภาพคอมบายด์และภาพไทรอยด์ที่มีสัญญาณรบกวนจำนวนอย่างละ 100 เรียลไลเซชัน เราใช้ทั้งวิธีการลบกันและวิธีการสร้างภาพร่วมเพื่อสร้างภาพแตกต่างและคำนวณหาค่าเฉลี่ยและค่าเบี่ยงเบนมาตรฐานของความชัดที่ตำแหน่งต่อมพาราไทรอยด์ในภาพแตกต่าง สำหรับการศึกษาในผู้ป่วยเราสร้างภาพแตกต่างด้วยทั้งสองวิธีจากข้อมูลผู้ป่วย 30 คนแล้วให้แพทย์อ่านผลเพื่อตรวจจับตำแหน่งของต่อมพาราไทรอยด์ ผลอ่านที่ได้ถูกนำมาสร้างกราฟเส้นโค้งอาร์โอซี จากการศึกษาในหุ่นจำลองเราพบว่าวิธีการสร้างภาพร่วมที่จำนวนรอบที่ 50 ให้ค่าความเบี่ยงเบนมาตรฐานน้อยกว่าวิธีการลบกันอย่างมีนัยสำคัญ (p<0.05) จากผลของการศึกษาในผู้ป่วย เราพบว่าวิธีการสร้างภาพร่วมที่จำนวนรอบที่ 12 มีพื้นที่ใต้เส้นโค้งอาร์โอซีเทียบกันได้กับวิธีการลบกัน (0.6465 เทียบกับ 0.6362) ในคนไข้กลุ่ม A ซึ่งเป็นคนไข้ที่มีจำนวนต่อมที่ผิดปกติน้อยกว่าสามต่อม แต่ให้พื้นที่ใต้เส้นโค้งอาร์โอซีมากกว่าวิธีการลบกันในคนไข้กลุ่ม B ซึ่งเป็นคนไข้ที่มีจำนวนต่อมที่ผิดปกติอย่างน้อยสามต่อม (0.7205 เทียบกับ 0.6586) และเมื่อใช้ข้อมูลคนไข้ทั้งหมด (0.6957 เทียบกับ 0.6742) เมื่อพิจารณาที่ค่าความจำเพาะอย่างน้อย 0.8 ซึ่งเป็นค่าที่ใช้ในการหาตำแหน่งของต่อมพาราไทรอยด์ที่ผิดปกติ ในทางคลินิก วิธีการสร้างภาพร่วมให้ค่าความไวสูงกว่าวิธีการลบกันในทั้งสองกลุ่ม (0.1852 เทียบกับ 0.1111 และ 0.2647 เทียบกับ 0.1176 ในกลุ่ม A และ B ตามลำดับ)
การศึกษาความสำเร็จในการจัดตั้งสถานีรับก๊าซธรรมชาติเหลว
Authors:   , แสงกาศนีย์ ภูวนัย
Published: October 2023

งานวิจัยนี้มีวัตถุประสงค์เพื่อให้ได้มาซึ่งขนาดความจุ ประเภทของสถานี และปัจจัยสู่ความสำเร็จรวมทั้งมาตรการควบคุมปัจจัยที่เหมาะสมเหล่านั้นกับการจัดตั้งสถานีรับก๊าซธรรมชาติเหลวในอ่าวไทยเพื่อป้อนก๊าซธรรมชาติให้กับโรงไฟฟ้าพระนครใต้ สำหรับขั้นตอนการศึกษาจะเริ่มต้นด้วยการคำนวณปริมาณการใช้ก๊าซธรรมชาติของโรงไฟฟ้า และนำเอาข้อมูลปริมาณการใช้ที่ได้ไปเปรียบเทียบอัตราส่วนเพื่อหาขนาดความจุก๊าซธรรมชาติเหลวจากสถานีรับก๊าซธรรมชาติเหลวที่มีอยู่ในอ่าวไทย จากนั้นนำเอาปริมาณการใช้และขนาดความจุก๊าซธรรมชาติเหลว ไปใช้สร้างเกณฑ์ในการคัดเลือกประเภทสถานีรับก๊าซธรรมชาติเหลวขึ้น ขั้นตอนต่อมาทำการศึกษาตัวอย่างงานวิจัยเพื่อกำหนดวัตถุประสงค์และดัชนีชี้วัดของมุมมองทั้ง 4 ด้านประกอบด้วยสมุทรศาสตร์ โลจิสติกส์ สิ่งแวดล้อมและเศรษฐศาสตร์ และทำการคัดเลือกดัชนีชี้วัดสมรรถนะหลักจากดัชนีชี้วัดทั้ง 4 ด้านผ่านการประเมินผลของผู้เชี่ยวชาญ ต่อจากนั้นนำเอาดัชนีชี้วัดสมรรถนะหลักที่ได้ไปสร้างเป็นแบบสอบถามเพื่อหาปัจจัยสู่ความสำเร็จของแต่ละดัชนีโดยอาศัยความคิดเห็นของผู้เชี่ยวชาญ และทำการสร้างมาตรการสำหรับปัจจัยสู่ความสำเร็จซึ่งจะมีการประเมินความสอดคล้องของมาตรการจากผู้เชี่ยวชาญอีกครั้งหนึ่ง ผลลัพธ์ที่ได้ในงานวิจัยนี้ทำให้ทราบถึงขนาดความจุถังกักเก็บก๊าซธรรมชาติที่ต้องรองรับโรงไฟฟ้าพระนครใต้เท่ากับ 108,467 ลูกบาศก์เมตร และมีรูปแบบสถานีเป็นคลังกักเก็บลอยน้ำและหน่วยแปลงสถานะ โดยมีปัจจัยสู่ความสำเร็จทั้งหมด 12 ปัจจัย และมาตรการสำหรับปัจจัยสู่ความสำเร็จทั้งหมด 30 มาตรการ เพื่อใช้สำหรับจัดตั้งสถานีรับก๊าซธรรมชาติเหลวในอ่าวไทยเพื่อป้อนก๊าซธรรมชาติให้กับโรงไฟฟ้าพระนครใต้ได้อย่างสม่ำเสมอ
การวางแผนธุรกิจสำหรับอุตสาหกรรมแปรรูปมะพร้าวน้ำหอม
Authors:   , แซ่โล้ว ทิฆัมพร
Published: October 2023

จากครอบครัวเกษตรกร ผู้ปลูกมะพร้าวน้ำหอมแห่งหนึ่งในจังหวัดราชบุรี ซึ่งมีลักษณะการค้าแบบขายมะพร้าวผลสดส่งโรงงาน งานวิจัยนี้จึงต้องการเพิ่มกำไรภายในธุรกิจมะพร้าวผ่านการขยายบทบาทห่วงโซ่อุปทานจากเกษตรกรสู่ผู้แปรรูป เราพบว่าการขายแบบส่งออกนั้นให้ผลตอบแทนที่ดีกว่าการค้าผลสดแบบปัจจุบัน แต่การส่งออกจะต้องใช้เวลาในการขนส่ง ซึ่งมะพร้าวเป็นสินค้าที่มีอายุการบริโภคสั้น หากต้องการส่งออกควรมีการแปรรูปมะพร้าวเพื่อยืดอายุการเก็บรักษา นอกจากนี้การส่งออกนั้นจะต้องทำสัญญาซื้อ ขายล่วงหน้าแบบรายปี จากเหตุผลข้างต้น จึงเป็นที่มาในการจัดทำแผนธุรกิจ เพื่อประเมินและเตรียมความพร้อมล่วงหน้าให้กับผู้ประกอบการ โดยการประเมินสถานการณ์ จุดแข็ง จุดอ่อน และโอกาสธุรกิจที่จะประสบความสำเร็จก่อนการดำเนินงานจริง เพื่อเตรียมพร้อมและหลีกเลี่ยงความเสี่ยงที่อาจเกิดขึ้น ภายในแผนธุรกิจนี้จะประกอบไปด้วย บทสรุปผู้บริหารซึ่งจะแสดงภาพรวมธุรกิจที่ต้องการทำ สถานการณ์กิจการปัจจุบัน แนวโน้มโอกาสที่จะสำเร็จ ซึ่งเป็นผลมาจากแผนการตลาด แผนการขยายห่วงโซ่อุปทานและแผนการเงิน ในงานวิจัยนี้เลือกจัดทำแผนการตลาดเป็นสิ่งแรก เพื่อทราบกลุ่มลูกค้า สินค้าที่ต้องการนำส่ง และรูปแบบการส่งออก รวมไปถึงแผนการตลาดเพื่อการเติบโตอนาคต หลังจากทราบกลุ่มลูกค้าและสินค้าที่ต้องการนำส่งแล้ว ผู้ประกอบการจะต้องเตรียมพร้อมสำหรับการผลิต ที่มาจากการขยายบทบาทจากเกษตรกรสู่ผู้แปรรูป ส่วนนี้ผู้ประกอบการจะต้องตัดสินใจจำนวนมะพร้าวที่ต้องการทำสัญญา และหลังจากการทำสัญญาผู้ประกอบการจะต้องพิจารณาการรับจำนวนวัตถุดิบแต่ละช่องทาง จำนวนแรงงานเก็บเกี่ยวและแปรรูป โดยงานวิจัยนี้ได้นำแบบจำลองคณิตศาสตร์มาเป็นเครื่องมือช่วยสนับสนุนการตัดสินใจปัจจัยข้างต้น ภายใต้เงื่อนไขที่กำหนด ผ่านOpensolver ด้วยExcel Program เพื่อให้ผู้ประกอบการทราบค่าที่เหมาะสม ความเป็นไปได้ในการผลิตที่สามารถทำได้ ภายใต้ข้อจำกัด และในส่วนท้ายคือแผนการเงิน ในส่วนนี้จะแสดงรายละเอียดทางการเงินอนาคต ประกอบไปด้วยเงินลงทุน รายได้และรายจ่าย เพื่อพิจารณาให้เห็นถึงผลกำไรในอนาคต ว่ามีความคุ้มค่าที่จะดำเนินงานหรือไม่ อีกทั้งเพื่อช่วยประเมินความสามารถด้านการลงทุนแต่ละส่วน นอกจากนี้ในส่วนแผนการเงินยังแสดงให้เห็นถึงความเป็นไปได้ธุรกิจ หากมีการนำเครื่องจักรเข้ามาใช้ แสดงโอกาสและความเสี่ยงที่อาจเกิดขึ้นเพื่อให้เป็นช่องทางเลือกให้ผู้ประกอบการตัดสินใจใช้ในอนาคต
การบูรณาการระบบบริหารคุณภาพ อาชีวอนามัยและความปลอดภัย และสิ่งแวดล้อม ในโรงงานผลิตกระเบื้องหลังคาคอนกรีต
Authors:   , เสนาะล้ำ ทรงพล
Published: October 2023

งานวิจัยนี้มีวัตถุประสงค์ เพื่อปรับปรุงระบบบริหารงานของโรงงานกรณีศึกษาให้สอดคล้องกับระบบบริหารงานคุณภาพ ระบบการจัดการสิ่งแวดล้อม และระบบการจัดการอาชีวอนามัยและความปลอดภัย อย่างบูรณาการ การดำเนินงานวิจัยมีขั้นตอน (1) รวบรวมปัญหาจากกระบวนการสังเกตและสอบถาม (2) วิเคราะห์สาเหตุของปัญหา (3) ศึกษาและวิเคราะห์พื้นฐานของระบบมาตรฐานที่มีการประยุกต์ใช้อยู่จำนวน 8 มาตรฐาน (4) เทียบเคียงข้อกำหนดระหว่างมาตรฐาน (5) เชื่อมโยงและออกแบบโครงสร้างระบบบริหารงานอย่างบูรณาการ บนตัวแบบที่หมุนตามวงจร PDCA (6) ระบุข้อกำหนดลงในโครงสร้างระบบบริหารงาน (7) ประยุกต์เข้ากับคู่มือระบบบริหารงานคุณภาพ จากนั้นผู้วิจัยสำรวจความเห็นต่อคู่มือระบบบริหารงานจากผู้ปฏิบัติงานผ่านแบบสอบถามที่มีคะแนน 5 เต็ม ซึ่งพบว่าในด้านความรู้ความเข้าใจในระบบบริหารงานได้ 4.05 คะแนน ด้านการนำไปใช้งานได้ 4.08 คะแนน ด้านการตรวจติดตามภายในได้ 4.04 คะแนน ด้านการตรวจประเมินจากภายนอกได้ 4.23 คะแนน และด้านการทบทวนโดยฝ่ายบริหารได้ 4.15 คะแนน และมีผลสัมภาษณ์ความคิดเห็นของตัวแทนฝ่ายจัดการที่มีบทบาทเป็นผู้รับผิดชอบงานระบบบริหาร พบว่า (1) ระบบบริหารงานคุณภาพอย่างบูรณาการนี้ทำให้มั่นใจได้ว่าบริษัทฯ จะผ่านการรับรอง ISO 9001:2015 และ ISO 14001:2015 (2) ผู้ปฏิบัติงานสามารถเรียนรู้คู่มือระบบบริหารงานคุณภาพนี้ด้วยตัวเองได้ (3) ระบบบริหารงานนี้จะสามารถลดความสับสนของผู้ปฏิบัติงาน ลดความถี่ในการประชุมทบทวนฝ่ายบริหาร และสามารถตรวจติดตามทุกระบบบริหารงานในการตรวจติดตามภายในเพียงครั้งเดียวได้ ในท้ายที่สุดโรงงานกรณีศึกษานี้จะ (1) สามารถลดความซ้ำซ้อนของข้อกำหนดลงได้ 85% (2) สามารถลดภาระการตรวจติดตามภายในได้ทั้งหมด 200 วันทำงานต่อปี คิดเป็น 29% (3) สามารถลดความถี่ของการประชุมทบทวนฝ่ายบริหารลงได้ประมาณ 45 วันทำงานต่อปี คิดเป็น 86%
แบบจำลองต้นทุนสำหรับศูนย์กระจายถ่านหิน
Authors:   , อุ่นพิพัฒน์ ปัณณคุณัชญ์
Published: October 2023

ตามแผนพัฒนากำลังการผลิตไฟฟ้าของประเทศไทย ปี 2015 มีแผนสร้างโรงไฟฟ้าถ่านหินเพิ่มขึ้นในภาคกลาง เพื่อความมั่นคงด้านพลังงาน โดยถ่านหินที่เป็นพลังงานเชื้อเพลิงสำหรับโรงไฟฟ้า คือชนิดซับบิทูมินัส และบิทูมินัส นั้นต้องมีการนำเข้าจากต่างประเทศ จึงต้องมีศูนย์กระจายถ่านหินเพื่อรองรับปริมาณถ่านหินนำเข้าในปริมาณมาก

งานวิจัยนี้มีวัตถุประสงค์เพื่อสร้างแบบจำลองต้นทุนของศูนย์กระจายถ่านหิน เพื่อวิเคราะห์เงินลงทุน ด้วยแบบจำลองต้นทุนโดยใช้วิธีล่างขึ้นบน (Bottom up) โดยกำหนดพื้นที่บริเวณท่าเรือน้ำลึกของนิคมอุตสาหกรรมมาบตาพุด จังหวัดระยอง เป็นพื้นที่กรณีศึกษาในการสร้างแบบจำลองต้นทุนนี้จะใช้วิธีล่างขึ้นบนในการประมาณการต้นทุน แบบจำลองต้นทุนนี้ใช้โปรแกรม ไมโครซอฟท์ เอ็กซ์เซล ในการคำนวณ เริ่มจากการวางแผนกำลังการผลิตและเลือกกระบวนการผลิต แล้วนำมาคำนวณค่าใช้จ่ายในการลงทุน (CAPEX) และการดำเนินงาน (OPEX) เพื่อเป็นปัจจัยนำเข้าสู่ระดับล่างสุดของแบบจำลองต้นทุนคือระดับการดำเนินงาน ในระดับนี้จะได้ต้นทุนทั้งหมดของโครงการ สามารถหาต้นทุนต่อหน่วย ต่อไปคือระดับการบริหาร ในระดับนี้จะแยกต้นทุนออกมาตามพฤติกรรมของต้นทุน เป็นต้นทุนคงที่กับต้นทุนผันแปรทำให้ได้ ประสิทธิภาพและประสิทธิผล ตามลำดับ และในระดับบนสุดของแบบจำลองต้นทุนนี้คือระดับนโยบายจะทำการประมาณงบกระแสเงินสดเพื่อหา ต้นทุนตลอดอายุ ซึ่งประกอบด้วยต้นทุนการลงทุน ต้นทุนการดำเนินงาน ต้นทุนการเงิน และสามารถประเมินความคุ้มค่าของโครงการได้ ผลลัพธ์ของงานวิจัยนี้จะได้แบบจำลองต้นทุนที่เป็นเครื่องมือ สามารถช่วยผู้บริหารในการตัดสินใจการลงทุน
การเลือกที่ตั้งศูนย์กระจายถ่านหินในประเทศไทย
Authors:   , เกื้อกูลฤทธิวงศ์ ธัญวิชญ์
Published: October 2023

ภายใต้แผนพัฒนากำลังผลิตไฟฟ้าของประเทศไทย พ.ศ. 2558 - 2579 ประเทศไทยมีความจำเป็นอย่างยิ่งที่ต้องลดการพึ่งพาก๊าซธรรมชาติในการผลิตไฟฟ้า โดยการเพิ่มสัดส่วนการใช้เชื้อเพลิงชนิดอื่นๆรวมถึงถ่านหินด้วย ถึงแม้ว่าการใช้ถ่านหินจะเป็นประเด็นถกเถียงกันอยู่ ถ่านหินยังคงเป็นเชื้อเพลิงที่มีความพึ่งพาได้และราคาถูก ในฐานะผู้ผลิตและจำหน่ายพลังงานไฟฟ้า การไฟฟ้าฝ่ายผลิตแห่งประเทศไทย (กฟผ.) มีหน้าที่รับผิดชอบในการดำเนินโครงการโรงไฟฟ้าเทคโนโลยีถ่านหินสะอาดซึ่งใช้เชื้อเพลิงเป็นถ่านหินนำเข้าปริมาณมาก เพื่อที่จะบริหารจัดการถ่านหินซับบิทูมินัสและบิทูมินัสนำเข้าปริมาณมากที่ไม่เคยมีมาก่อนให้เกิดความคุ้มค่าด้านการขนส่ง และภายใต้มาตรฐานสิ่งแวดล้อม ทำให้เกิดโครงการสร้างศูนย์กระจายถ่านหินขึ้น ที่ตั้งของศูนย์กระจายถ่านหินนั้นมีความสำคัญอย่างมากเนื่องจากเป็นการตัดสินใจเชิงกลยุทธ์ ซึ่งจะต้องพิจารณาปัจจัยเช่น สภาพภูมิประเทศ ชุมชน การขนส่ง และเศรษฐศาสตร์ การศึกษานี้ได้ประยุกต์กระบวนการลำดับชั้นเชิงวิเคราะห์แบบฟัซซี่ในการเลือกที่ตั้งที่เหมาะสมที่สุดภายใต้ทางเลือกที่ทั้งหมด จากการวิเคราะห์แสดงให้เห็นว่าผู้เชี่ยวชาญให้ความสำคัญกับปัจจัยด้านวิศวกรรมศาสตร์ และสังคมและชุมชนมากที่สุดตามลำดับ ภายหลังจากการวิเคราะห์เชิงเศรษฐศาสตร์เพิ่มเติม ผลการศึกษาระบุว่าพื้นที่มาบตาพุดและพื้นที่เทพาเป็นพื้นที่ที่เหมาะสมที่สุดในการจัดตั้งศูนย์กระจายถ่านหินสำหรับภาคกลางและภาคใต้ตามลำดับ
การสร้างสรรค์นาฏยศิลป์ร่วมสมัยที่สะท้อนด้านมืดจากดอกกุหลาบ
Authors:   , เจริญรัตน์ ภัทราพร
Published: October 2023

วิทยานิพนธ์เรื่องนี้มีวัตถุประสงค์คือเพื่อสร้างสรรค์ผลงานทางด้านนาฏยศิลป์ และเพื่อค้นหาแนวคิดในการสร้างสรรค์นาฏยศิลป์ โดยใช้วิธีวิทยาการวิจัยแบบสหสาขาวิชา จากแนวคิดการสร้างสรรค์งานวรรณกรรม พฤติกรรมมนุษย์ สัญวิทยา และศิลปกรรมศาสตร์ ซึ่งเก็บรวบรวมข้อมูลจากเอกสาร ตำรา และสื่อสารสนเทศ การสัมภาษณ์ผู้เชี่ยวชาญ การสังเกตการณ์ การเข้าร่วมสัมมนา และการใช้เกณฑ์มาตรฐานศิลปิน จากนั้นจึงนำข้อมูลเหล่านี้มาวิเคราะห์เพื่อศึกษารูปแบบในการสร้างสรรค์งาน ดำเนินการทดลองสร้างสรรค์ผลงาน แก้ไขปรับปรุง นำเสนอผลงานสู่สาธารณชน สรุปผล และนำเสนอเป็นผลงานวิจัยตามลำดับ ผลการวิจัยพบว่า ในด้านการสร้างสรรค์การแสดงสามารถจำแนกตามองค์ประกอบของงานการแสดงได้ 8 ประการ คือ 1) บทการแสดง สร้างสรรค์ขึ้นใหม่ด้วยการอิงเรื่องราวจากวรรณกรรม 2) นักแสดง มีความสามารถที่หลากหลาย 3) ลีลา นำเสนอผ่านรูปแบบนาฏยศิลป์หลังสมัยใหม่ 4) เสียง ใช้เสียงดนตรีสดจากเครื่องดนตรีไทยและสากล 5) อุปกรณ์การแสดง สร้างสรรค์ตามแนวคิดสัจนิยมและเชิงสัญลักษณ์ 6) พื้นที่ในการแสดง ใช้พื้นที่บริเวณขั้นบันไดและเสาอาคาร เพื่อเป็นการสลายรูปแบบการจัดแสดงดั้งเดิมที่ต้องใช้พื้นที่ในโรงละครเท่านั้น 7) แสง ใช้แนวคิดทฤษฎีของสีและทิศทางของแสง 8) เครื่องแต่งกาย ใช้แนวคิดเชิงสัญลักษณ์ และแนวคิดเหนือจริง ในการสื่อความคิดให้เป็นรูปธรรม สำหรับแนวคิดที่ได้หลังจากการสร้างสรรค์ผลงาน มี 7 ประเด็น คือ 1) การใช้เค้าโครงเรื่องจากวรรณกรรม 2) การสะท้อนภาพสังคมโดยใช้นาฏยศิลป์ 3) การใช้สัญลักษณ์ในงานนาฏยศิลป์ 4) ความเรียบง่ายในงานนาฏยศิลป์ 5) การคำนึงถึงเยาวชนคนรุ่นใหม่ 6) ความคิดสร้างสรรค์ในงานนาฏยศิลป์ 7) การคำนึงถึงทฤษฎีทางทัศนศิลป์ ดุริยางคศิลป์ และนาฏยศิลป์ นอกจากนี้ผู้วิจัยยังค้นพบเรื่องการสร้างเอกภาพจากการนำวรรณกรรม 4 เรื่อง คือ พระแม่กาลี เทพวีนัส นางจิญจมานวิกา พระเพื่อนพระแพง ซึ่งเป็นงานจากวัฒนธรรมอินเดีย อารยธรรมกรีก พุทธชาดก และวรรณคดีไทย โดยให้นักแสดงแสดงในสถานที่เดียวกันตลอดทั้งเรื่อง นอกจากนี้ยังออกแบบเสื้อผ้าเครื่องแต่งกายและดนตรีประกอบการแสดง ให้มีเอกภาพเดียวกันตลอดทั้งเรื่อง
บทประพันธ์เพลงดุษฎีนิพนธ์ เพรลูด: จินตสำเนียงเสียงแห่งอาเซียนสำหรับเปียโน
Authors:   , พิชิตธนารักษ์ พิชชาภัสร์
Published: October 2023

บทประพันธ์ เพรลูด: จินตสำเนียงเสียงแห่งอาเซียนสำหรับเปียโน เป็นผลงานการประพันธ์ที่มีมุมมองจากบทเพลงพื้นบ้าน โดยมีองค์ประกอบสำคัญในการสร้างความผูกพันระหว่างเสียงดนตรีกับวัฒนธรรมอาเซียน อันได้แก่ ทำนอง จังหวะ ลีลา คีตลักษณ์ ฯลฯ ซึ่งเป็นปัจจัยสำคัญในการทำให้เกิดบทบาทสีสันความงามทางดนตรีที่ทรงเอกลักษณ์แบบตะวันออกเฉียงใต้ บทประพันธ์เพลงเพรลูดมีจำนวน 20 บท ประพันธ์ขึ้นจากความประทับใจและแรงบันดาลใจในสำเนียงเพลงพื้นบ้านอาเซียนที่ได้รับความนิยมจากสมาชิกประชาคมอาเซียนทั้ง 10 ประเทศ บทประพันธ์นี้ได้นำเสนอเอกลักษณ์อันโดดเด่นภายใต้รายละเอียดและโครงสร้างของขนบดนตรีตะวันออก วัตถุดิบที่สำคัญในการสื่อสำเนียงเพลงตะวันออกผสมผสานด้วยมุมมองตามแบบฉบับดนตรีตะวันตก พร้อมทั้งศึกษาข้อมูลทางศาสนา ประวัติศาสตร์ และหลักปรัชญาจากภูมิภาคเอเชียตะวันออกเฉียงใต้ เพื่อถ่ายทอดวัฒนธรรมและวิถีการดำรงชีวิตที่สะท้อนในแต่ละบทเพลงประพันธ์ นอกจากนี้ ผลงานการประพันธ์ที่สื่อสำเนียงเพลงพื้นบ้านอาเซียนชิ้นนี้ ประพันธ์สำหรับเปียโนซึ่งเป็นเครื่องดนตรีตะวันตกที่สามารถถ่ายทอดรายละเอียดทางดนตรีได้อย่างสมบูรณ์แบบ สามารถสร้างความวิจิตรด้วยสำเนียงที่งดงามของดนตรีตะวันออกด้วยเทคนิคการบรรเลงเฉพาะทางได้อย่างเหมาะสมและมีประสิทธิภาพ
การสร้างสรรค์บทเพลง ตับวิฬาร์เริงสำราญ
Authors:   , กอผจญ ชนะชัย
Published: October 2023

งานวิจัยนี้มีวัตถุประสงค์เพื่อศึกษาประวัติความเป็นมา ความเชื่อ ลักษณะนิสัยและพฤติกรรมที่เกี่ยวข้องกับแมวทั่วไปและแมวไทยทั้ง 5 ชนิด ที่ยังคงปรากฏให้พบเห็นได้ในปัจจุบันและนำมาสังเคราะห์เพื่อสร้างสรรค์เป็นทำนองเพลง ตับวิฬาร์เริงสำราญ โดยใช้ระเบียบวิธีวิจัยเชิงคุณภาพ ด้วยการศึกษาข้อมูลเอกสารและสัมภาษณ์ผู้ทรงคุณวุฒิทางด้านแมวไทยและผู้ทรงคุณวุฒิทางด้านดุริยางคศิลป์ไทย นำเสนอผลการวิจัยด้วยการสร้างสรรค์บทเพลงทางดุริยางคศิลป์ไทยใหม่แล้วบรรเลงด้วยวงดนตรีไทยประยุกต์ร่วมสมัยและวิธีการพรรณนาวิเคราะห์ (Descriptive Analysis) แมวไทย มีประวัติความเป็นมายาวนานอยู่คู่กับคนไทย มีความเชื่อมโยงไปสู่ต่างประเทศ มีคติความเชื่อทั้งราชสำนักและชนพื้นถิ่นได้แก่เข้าร่วมในงานพระราชพิธีและพิธีขอฝนของชาวบ้านที่มีความเดือดร้อน ลักษณะนิสัยของแมว 5 ชนิดที่ผู้วิจัยทำการสืบค้นข้อมูลพบว่ามีอุปนิสัยดีและเฉลียวฉลาด การประพันธ์เพลง “ตับวิฬาร์เริงสำราญ” เป็นการประพันธ์เพลงตับ ประเภทตับเรื่อง กำหนดใช้วงดนตรีไทยประยุกต์ร่วมสมัยทำการบรรเลง ทำนองเพลงแบ่งออกเป็น 3 ช่วงได้แก่ ปฐมบท กล่าวถึงประวัติความเป็นมา ความเชื่อ และบริบทต่าง ๆ ของแมวไทย ทำนองแบ่งออกเป็นลูกนำ 4 ท่อน ส่วนที่สอง มัชฌิมบท กล่าวถึงอุปนิสัย สัญชาตญาณ พฤติกรรม ทำนองเพลงแบ่งออกเป็นทำนองอุปนิสัย 5 ท่อน และส่วนที่สาม ปัจฉิมบท กล่าวถึงลักษณะเด่นของแมวไทยทั้ง 5 ชนิด ทำนองเพลงแบ่งออกเป็น 5 เพลงตามชนิดของแมวไทย ทำนองเพลงมีทั้งการประพันธ์ทำนอง 8 ห้องโน้ตเพลงและแบบฉิ่งตัดได้แก่ 7 ห้องโน้ตเพลง ทำนองเพลงประพันธ์โดยยึดหลักการประพันธ์เพลงเกี่ยวกับสัตว์โดยคัดเลือก นก มาเป็นแนวในการประพันธ์อิงขนบและทำการประพันธ์ทำนองใหม่โดยไม่อิงขนบ เครื่องดนตรีสากลและเครื่องตกแต่งทำนองที่นำมาใช้ได้แก่ คลาริเน็ต หมากกะโหล่ง โปงเหล็ก เกราะ กังสดาล ระฆัง กระพรวน ขลุ่ยนกชนิดต่าง ๆ ขลุ่ยจีน ส่วนเครื่องกำกับจังหวะ หน้าทับได้แก่กลองแขก ตะโพนไทย เปิงมาง จังหวะหน้าทับที่นำมาตีกำกับทำนองมีทั้งจังหวะอิสระ และจังหวะหน้าทับเดิมได้แก่ หน้าทับพระทอง หน้าทับกระบี่ลีลา หน้าทับเบ้าหลุด หน้าทับลาว หน้าทับสองไม้สองชั้น หน้าทับตะเขิ่ง (กลองแขก) หน้าทับสดายงค์ ชั้นเดียว
การพัฒนารูปแบบมาตรฐานงานออกแบบเพื่อสื่อสารทฤษฎีการท่องเที่ยวอย่างยั่งยืน
Authors:   , บุนนาค ปวินท์
Published: October 2023

เมื่อโลกเกิดปัญหาสภาวะความเสื่อมโทรมทางธรรมชาติ จึงเกิดแนวคิดการอนุรักษ์และทำนุบำรุงทรัพยากรโลกให้คงไว้ซึ่งความสมบูรณ์ รวมไปถึงธุรกิจการท่องเที่ยว นักท่องเที่ยวเล็งเห็นความสำคัญของปัญหา ส่งผลถึงความนิยมในการท่องเที่ยวเชิงอนุรักษ์ และมีความประสงค์ที่จะท่องเที่ยว โดยไม่ให้เกิดผลกระทบด้านลบกับทรัพยากรทางธรรมชาติและวิถีชีวิตคนในท้องถิ่น มุ่งเน้นการสร้างรายได้ให้กับชุมชนและเป็นการปลูกจิตสำนึกให้กับนักท่องเที่ยวให้รู้จักรับผิดชอบในการรักษาทรัพยากรทางธรรมชาติในระยะยาว อันเป็นที่มาของแนวคิดการท่องเที่ยวแบบยั่งยืน ในด้านการออกแบบ ปัญหาที่เกิดขึ้นคือ นักออกแบบไม่สามารถสื่อสารทฤษฎีการท่องเที่ยวแบบยั่งยืนผ่านงานออกแบบให้กลุ่มเป้าหมายเข้าใจได้ การวิจัยนี้จึงมีวัตถุประสงค์ในการสร้างมาตรฐานการออกแบบเอกลักษณ์องค์กรและการออกแบบเว็บไซต์ โดยใช้วิธีการวิจัยในเชิงคุณภาพ เก็บข้อมูลด้วยแบบสอบถามหลายขั้นตอนและการสัมภาษณ์ กับกลุ่มตัวอย่างซึ่งเป็นผู้เชี่ยวชาญและทรงคุณวุฒิ จากนั้นนำมาประมวลผลเป็นแนวทางสร้างรูปแบบมาตรฐานออกงานออกแบบเรขศิลป์ด้านการออกแบบเอกลักษณ์องค์กรและการออกแบบเว็บไซต์ ที่สามารถสื่อสารแนวคิดการท่องเที่ยวแบบยั่งยืนได้อย่างมีเอกลักษณ์ สำหรับเขตพัฒนาการท่องเที่ยวทั้ง 8 เขตในประเทศไทย ตามยุทธศาสตร์การท่องเที่ยว พ.ศ. 2558-2560 ที่กำหนดโดยกระทรวงการท่องเที่ยวและกีฬา ผลการวิจัยพบว่าสามารถหารูปแบบมาตรฐานงานออกแบบอัตลักษณ์องค์กรและเว็บไซต์ โดยสามารถระบุทั้งองค์ประกอบและหลักการออกแบบเรขศิลป์ ที่สามารถนำมาประยุกต์ใช้เพื่อสื่อสารแนวคิดการท่องเที่ยวแบบยั่งยืนได้ นอกจากนี้ พบว่าเมื่อนำจุดเด่นของเขตพื้นที่พัฒนาการท่องเที่ยวแต่ละเขตใน 8 เขตมาเป็นตัวแปรเพิ่ม จะสามารถระบุองค์ประกอบและหลักการออกแบบเรขศิลป์จากคำตอบในส่วนแรกที่มีความเหมาะสมและแตกต่างกันสำหรับแต่ละเขตได้ ซึ่งทำให้สามารถสรุปเป็นรูปแบบมาตรฐานงานออกแบบอัตลักษณ์องค์กรและเว็บไซต์สำหรับแต่ละเขต อันจะสื่อสารแนวคิดการท่องเที่ยวแบบยั่งยืนและสื่อสารเอกลักษณ์เฉพาะเขตได้อีกด้วย
การออกแบบเครื่องเรือนเซรามิกระบบโมดูลาร์เพื่อตอบสนองรสนิยมผู้พักอาศัยในอาคารชุด
Authors:   , วงศ์ไชยสุวรรณ สิทธิพงศ์
Published: October 2023

เครื่องเรือนเซรามิกในประเทศไทยมีรูปแบบที่ยังไม่เหมาะสมกับการแต่งอาคารชุดสมัยใหม่ และไม่ได้ถูกออกแบบมาเพื่อการใช้งานสำหรับที่พักอาศัยแบบมีพื้นที่ใช้สอยที่จำกัด ถึงแม้ว่าเซรามิกจะมีคุณสมบัติที่ใช้ในการออกแบบและพัฒนารูปลักษณ์เครื่องเรือนได้โดยง่าย ในด้านรูปทรง รูปร่าง ผิวสัมผัส และลวดลายการตกแต่ง ทำให้สามารถใช้สร้างสรรค์รูปลักษณ์ที่เข้าได้กับรสนิยมการตกแต่งอาคารที่พักอาศัยได้หลากหลาย แต่เครื่องเรือนเซรามิกในตลาดปัจจุบันยังขาดการพัฒนาองค์ประกอบสำคัญในการตอบสนองลักษณะการพักอาศัยในอาคารชุดสมัยใหม่ การวิจัยนี้มีวัตถุประสงค์ในการพัฒนาแนวทางการออกแบบเครื่องเรือนเซรามิกจากองค์ประกอบของรูปลักษณ์เพื่อใช้ในการตอบสนองรสนิยมผู้พักอาศัยในอาคารชุด การดำเนินการวิจัยได้ทำการศึกษาข้อมูลเชิงคุณภาพในการวิเคราะห์ปัจจัยด้านความต้องการและประโยชน์ใช้สอย ส่วนข้อมูลเชิงปริมาณถูกนำมาใช้ในการวิเคราะห์หาองค์ประกอบของรูปลักษณ์ทางด้านการใช้งานและรูปแบบที่ส่งผลต่อการใช้งานเครื่องเรือนเซรามิกของกลุ่มเป้าหมาย ผลการวิจัยแนวทางการออกแบบเครื่องเรือนเซรามิกพบว่ากลุ่มตัวอย่างเลือกเครื่องเรือนเซรามิกสำหรับการใช้งานแบบอเนกประสงค์ การประกอบชิ้นส่วนจากเซรามิกร่วมกับไม้ด้วยระบบโมดูล่าร์จะสร้างการใช้งานที่หลากหลาย และจัดการรูปแบบชิ้นส่วนที่ใช้ตอบรสนิยมของผู้พักอาศัยในอาคารชุดด้วยรูปลักษณ์ แบบมินิมอล แบบตกแต่ง และแบบเรียบหรูตามลำดับ
Impact of product maturity on competitive advantage: a study of Unilever, Nigeria
Authors: Gbagi Emuoboh , Kifordu A. Anthony
Published: October 2023

In recent years the concept of competitive advantage has taken center stage in discussions of business strategy; that is why, one of the major challenges organizations face today is how to have a competitive advantage. In most cases a stand-out product will do the job, since products are perceived as both highly relevant and meaningful, the ability of any one product to stand out in a competitive category will guarantee the success of such an organization. While there are numerous ways to differentiate brands, identifying meaningful product-driven differentiators can be especially fruitful in gaining and sustaining a competitive advantage. Product maturity is when a firm or brand has grown to the point where it outperforms rival brands in the provision of a feature(s) such that it faces reduced sensitivity for other features. This study used a sample of 150 respondents to provide evidence of the relationship between product maturity and firms’ competitive advantage in Nigeria. The study employed the ordinary least square (OLS) regression analysis. This study finds a positive and significant relationship between product maturity and firms’ competitive advantage, as well as a positive and significant relationship between product differentiation and competitive advantage. This study therefore recommends that managers should continue to address competitive advantage with strategic balances using product maturity.
Achieving small and medium-scale performance through entrepreneurial orientation
Authors: Ovoke-Odiete Tolefe Gina , Kifordu A. Anthony
Published: October 2023

This study investigated the relationship between entrepreneurial orientation and SME performance of small-scale poultry farmers. To achieve this, four object research questions and hypotheses were raised., the study used the quantitative research approach with a descriptive and causal research design. From a population figure of 669 SME business owners in Asaba, Delta, data were collected through a pilot structured questionnaire using the cross-sectional approach. Multiple regression analysis was the statistical tool used to analyze the data gathered. Findings revealed that three out of the four indicators of entrepreneurship proactiveness, entrepreneurship innovativeness, and entrepreneurship demography, have a significant positive relationship with SME performance while entrepreneurship risk-taking relationship with the dependent variable is insignificant. Based on these findings, it was concluded that entrepreneurship orientation revealed that impactful relationship with SMEs' performance, the investigation of their performance shows that entrepreneurial orientation affects small and medium scale, although the majority of the findings were concerned with the attributes of, innovativeness, pro-activeness, risk-taking and demographic factors indicates a positive relationship with SMEs performance.
Stock Valuation Analysis of PT Sinar Mas Agro Resources and Technology Tbk Using Free Cash Flow to The Firm and Relative Valuation
Authors: Ramiza Fitradi , Rahadi Raden Aswin
Published: October 2023

Indonesia is the world's top producer and exporter of palm oil, generating 46 million tonnes of crude palm oil. PT SMART Tbk (SMAR) is one of Indonesia's big palm oil companies, with a plantation area of 136,402 hectares. The Indonesian government implemented the B35 biodiesel policy in February 2023, indicating there is potential for growth in the increased use of palm oil as a biodiesel blend. The positive sentiment from the B35 program, which will continue into the B40 program, is expected to boost domestic market demand for biodiesel, consequently impacting SMAR's sales revenue. The study aims to evaluate SMAR's business performance, intrinsic value, and propose solutions to close the value discrepancy gap. The study adopts a quantitative approach for stock valuation calculations and a qualitative approach for underlying assumptions. The analysis covers financial statement analysis, financial ratio analysis, PESTLE analysis, Porter’s five forces analysis, absolute valuation and relative valuation methods. Based on the FCFF analysis, SMAR's intrinsic value is Rp 8,609 while the market price is Rp 5,200, indicating that SMAR is undervalued. The relative valuation analysis using PER, PBV, and EV/EBITDA also indicates that SMAR is undervalued compared to similar companies in the palm oil industry. Overall, this indicates a potential investment opportunity for investors in SMAR shares.
Perceptions and Prospects: Technology-Enabled Teacher Education in the Digital Age
Authors: Raja G.P. , Saravanakumar Arumugam , Sivakumar Palaniyandi
Published: October 2023

The integration of technology into education has led to significant transformations in teacher education programs. This study examines the perceptions of learners regarding technology-enabled teacher education programs. It explores the experiences and viewpoints of a diverse group of teacher education students, ranging from pre-service teachers to experienced educators pursuing advanced qualifications. The study reveals that learners generally perceive technology-enabled teacher education programs positively, highlighting advantages such as increased accessibility, flexibility, engagement, and personalization. However, they also acknowledge challenges related to technical issues and the digital divide. These findings emphasize the importance of ongoing research and development in technology integration within teacher education to better prepare educators for the digital age classroom.